Loresas

Loresas, tiksliau Lorišas arba Lorešas () – miestas ir savivaldybė Portugalijoje, Lisabonos regione, Lisabonos aglomeracijoje, į šiaurę nuo miesto centro, prie Lorišo upės. Greta eina greitkelis A8 Lisabona–Leirija. Yra Švč. Dievo Motinos bažnyčia, krašto muziejus, Koreo-Moro rūmai, Adro namai. Apylinkėse rastas Pego do Diabo paleolitinis urvas, kuriame gyveno neandartaliečiai. Miestas garsėja nuo 1934 m. rengiamu Lorišo karnavalu.

 Istorija 
Lorišo parapija rašytiniuose šaltiniuose minima nuo 1118 m. Vietovė minima 1170 m. Afonso Henrikišo privilegijoje Lisabonos pakraščiuose gyvenantiems maurams. Vėliau gyvenvietė atiteko tamplieriams. XVI a. pab. – XVII a. pr. Loriše ir apylinkėse kūrėsi nuo maro bėgę lisaboniečiai. Pasak legendos, epidemija Lorišą aplenkusi dėl čia įkurdinto Švč. Dievo Motinos Sveikatos Davėjos paveikslo.„Caracterização“, jf-loures.pt

1926 m. Lorišui suteiktas miestelio statusas. XX a. antroje pusėje Lorišo savivaldybė pradėjo sparčiai augti plečiantis Lisabonos priemiesčiams.

 Savivaldybė 
Lorišo savivaldybė apima ne tik Lorišo miestą, bet ir daug didelių Lisabonos priemiesčių, todėl tai yra 5 pagal gyventojų skaičių savivaldybė šalyje. Lorišo savivaldybė užima 169,3 km² plotą, 2021 m. joje gyveno 201 590 gyventojų. Pagrindinės gyvenvietės:
 Portela (10,6 tūkst. gyventojų)
 Sakavenas (10,6)
 Moškavidė (9,2)
 Infantadas (7,8)
 Sidade Nova (7,7)
 Lorišas (7,5)
 Santo Antonio doš Kavaleirošas (7,4)
 Katužalis (7,2)
 Bobadela (5,4)

 Šaltiniai 

Kategorija:Portugalijos miestai